**Општина Врапчиште**

**Опис на работни задачи за ангажирање на проектен менаџер за потребите на проектот:**

Прекугранична заштита од пожари/Cross Border FIRESHIELD - кофинансиран од ИПА Програмата за Прекугранична соработка помеѓу Република Северна Македонија и Република Албанија

Општина Врапчиште ги поканува сите квалификувани лица кои се заинтересирани да бидат вклучени во активностите на гореспоменатиот проект да достават потребни документи согласно со постапката за избор на проектен менаџер.

**Носител на проектот:** Општина Врапчиште

**Партнери на проектот :**

Општина Черик, Албанија

Општина Боговиње (МК)

Каритас Албанија (Ал)

**Главна цел на проектот:**

Придонес кон заштитата на животната средина во прекграничната област преку надградба на јавната инфраструктура за управување со ризици.

**Кофинансиран од:**

ИПА Програмата за Прекугранична соработка помеѓу Република Северна Македонија и Република Албанија EuropeAid/170339/DD/ACT/MK

Министерство за локална самоуправа на Северна Македонија

**Времетрање на проектот:** од 01.02.2022 до 31.07.2024

**Официјален јазик на проектот:** Англиски

**За потребите на горенаведениот проект, проектниот менаџер ќе треба да спроведе:**

* Имплементација на проектните активности на Општина Врапчиште согласно одобрената апликацијата и динамиката на реализација предвидена во Договорот за грант;
* Изработка на неопходната документација во која се евидентира извршувањето на проектните активности согласно правилата на донаторот и потпишаниот Договор за грант;
* Управување со финансиските средства во проектот одобрени за активностите на Општина Врапчиште;
* Подготовка на месечни и финални извештаи за реализација на проектот (наративни);
* Водење на точна, редовна и ажурирана финансиска и административна евиденција за реализацијата на активностите од проектот;
* Развивање на работни материјали за потребите на проектните активности;
* Координација со проектните партнери на проектот;
* Трансфер на финансиски средства на проектните партнери согласно потпишана Спогодба за партнерство;
* Координација и комуникација со засегнатите страни на проектот;
* Промоција на проектот, проектните цели и активности;
* Подготовка на текстуални објави на официјалните веб страни на проектот и Општина Врапчиште за текот на реализацијата на проектот и постигнатите резултатите од реализацијата на проектот;
* Изработка на месечни билтени за реализирани активности во согланост со поставените временски рамки, на македонски и англиски јазик;
* Управување со Систем за управување со информациите на проектот (Management and Information System);
* Комуникација со надлежен контролор;
* Комуникација со номиниран проектен офицер од Заеднички Технички Секретаријат на Прекуграничната Програма;
* Подготовување на потребните документи за ревизија;
* Изработка на Услови за ангажирање на експерти/консултанти;
* Следење на работата на надворешните експерти ангажирани во проектот;
* Учествo во спроведувањето на постапките за јавни набавки
* Следење на финансиските и административните прописи во согласност со постојните закони на донаторот и националните закони

**Потребни квалификации:**

**Општи:**

* Високо образование, VII/1 или 240 EKT;
* Одлично познавање на официјалниот јазик на Програмата за Прекугранична соработка помеѓу Република Северна Македонија и Република Албанија (англиски);
* Познавања од областа на донаторските процедури, особено процедурите на надворешната помош на Европската Унија;
* Познавање на процедурите за јавни набавки на надворешната помош на Европската Унија (PRAG).

**Специфични:**

* Најмалку 5 години претходно искуство во имплементација на ЕУ/ИПА финансирани проекти;
* Учество во имплементација на најмалку два проекти финансирани од ИПА Програмите за прекугранична соработка како тим лидер/проектен менаџер. Како предност ќе се смета искуството во реализацијата на ИПА проекти од областа на животната средина.
* Познавање на делокругот на работата на локалата самоуправа, политиките на регионалниот развој и меѓуопштинската соработка во прекуграничата област;
* Искуство во реализација на проекти од областа на заштитата на животната средина;
* Искуство во модерирање на партнерства.

**Временска рамка за реализација на ангажманот:**

Временска рамка на спроведување на активностите е до 01.02.2021-31.7.2024.

Работното време е 5 дена неделно по 8 часа (понеделник-петок 08:00-16:00).

**Паричен надоместок:** 1.000 ЕУР бруто плата во денарска противредност, согласно курсот на INFOEURO за изминатиот месец

**Локација:**

Активностите ќе се спроведуваат во прекуграничната област која е опфатена со ЕУ ИПА Програмата за соработка помеѓу Република Северна Македонија и Република Албанија.

**Заинтересираните кандидати треба да достават:**

ПРИЈАВА- во слободен формат

Кратка биографија во европски формат (europass);

Доказ за завршено високо образование (скениран документ)

Доказ за познавање на англиски јазик (скеиран документ)

Сертификати за обуки и тренинзи (скенирани документи)

Листа на проекти и улога на апликантот (со референци/контакти од реализираните проекти)

\*Општина Врапчиште го задржува правото по потреба да побара оригинали на документи на увид

Кандидатите ќе бидат евалуирани од страна на Комисија за евалуација при Општина Врапчиште, врз основа на претходно воспоставени критериуми во Табела за евалуација. Само кандидатите кои ќе влезат во потесен круг ќе бидат повикани на интервју. Непотполни пријави нема да бидат разгледувани.

Апликациите треба да бидат доставени по електронски пат на eлектронска пошта: bari\_ebibi@hotmail.com

**Краен рок за пријавување:** 14.01.2022, 16:00 часот

Врапчиште,

10.01.2022 год

Градоначалник на Општина Врапчиште

Исен Шабани